. 

ZÁPISNICA č. 4/2015

z pracovného rokovania Komisie územného plánovania, urbanizmu a výstavby, ktoré sa konalo dňa 22. apríla 2015

Prítomní: 	podľa prezenčnej listiny,
	   Mgr. Edita Pfundtner, Ing. Stanislav Winkler, Ing. Helena Bánska sa ospravedlnili

Program:

1.	Otvorenie	
2.	Materiály na rokovanie MR a MZ	
2.1	Informácia – stav investičných akcií v roku 2015	

K bodu 1 – Otvorenie 

Rokovanie komisie otvoril a viedol predseda komisie Ing. arch. Peter Vaškovič.

Predseda komisie navrhol doplniť program rokovania komisie o bod Rôzne.

Komisia schválila program rokovania komisie bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 3 – Rôzne

Predseda komisie Ing. arch. Peter Vaškovič privítal členov komisie – poslancov miestneho zastupiteľstva i nových členov komisie neposlancov – odborníkov, ktorí boli schválení za členov komisie na ostatnom zasadnutí miestneho zastupiteľstva – Ing. Janu Hodúrovú, Ing. arch. Milana Beláčka a Ing. Ondreja Trnovského.
Zároveň nových členov komisie požiadal, aby sa v krátkom prejave predstavili.
     Predseda komisie informoval prítomných o pripravovanom stretnutí vedenia mestskej časti   
     s obyvateľmi Nového Mesta, ktoré sa uskutoční v pondelok, 27. apríla 2015, o 17.45 hod. v Škole    
     pre mimoriadne nadané deti na Teplickej ulici s cieľom prezentovať pripravované investičné zámery – 
     Revitalizácia administratívno-skladových priestorov na Sliačskej ulici a Bytový súbor Ahoj, Sliačska 
     cesta.  

K bodu 2 – Materiály na rokovanie MR a MZ

2.1. Informácia – stav investičných akcií v roku 2015

Predseda komisie požiadal pracovníkov Oddelenia výstavby a investícií, aby predstavili obsah a rozsah jednotlivých  investičných akcií a podali základné informácie o aktuálnom stave realizácií jednotlivých projektov.  O jednotlivých investičných akciách prítomní členovia komisie diskutovali s pracovníkmi Oddelenia výstavby a investícií.

Komisia prerokovala predložený materiál  a berie ho na vedomie.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV